Na podlagi 67.a člena Študentske ustave 4 je Skupščina Študentske organizacije Slovenije na svoji 47. seji, ki je potekala ločeno 5. 9. 2024, 16. 9. 2024 in 19. 9. 2024, sprejela

**PRAVILNIK O FINANČNEM NAČRTU ŠOS**

**I. SPLOŠNE DOLOČBE**

1. člen

Ta pravilnik ureja pripravo, sprejemanje, izvajanje in nadzor nad finančnim načrtom Študentske organizacije Slovenije (ŠOS).

1. člen

Finančni načrt ŠOS je letni dokument, ki določa predvidene prihodke in odhodke ŠOS za določeno leto.

1. člen

Finančni načrt mora biti sprejet, pred pričetkom leta za katerega se sprejema.

1. člen

V primeru, da finančni načrt za prihodnje leto ni sprejet pred pričetkom tega leta se finančni načrt začasno izvaja na osnovi finančnega načrta preteklega leta.

V obdobju začasnega financiranja se smejo uporabiti sredstva do višine, sorazmerne s porabljenimi sredstvi v enakem obdobju za preteklo leto.

**II. PRIPRAVA FINANČNEGA NAČRTA**

1. člen (priprava predloga)

Predlog finančnega načrta pripravita Generalni sekretar ŠOS in Predsedstvo ŠOS. K sodelovanju pri pripravi lahko Generalni sekretar povabi ostale organe ŠOS in nosilce stroškovnih mest ŠOS.

6. člen (načrtovanje finančnega načrta)

Generalni sekretar ŠOS načrtujete prihodke ŠOS na podlagi realizacije prihodkov iz koncesijske dajatve za prejšnje leto z upoštevanjem rasti ali padca iz tekočega leta.

Načrtovano vrednost finančnega načrta ŠOS do 31. avgusta s sklepom potrdi Generalni sekretar ŠOS.

7. člen (postopek priprave)

V postopku priprave finančnega načrta generalni sekretar upošteva prioritete in cilje ŠOS, ki jih določajo akti ŠOS ter finančno zmožnost organizacije.

8. člen (sestava finančnega načrta)

Finančni načrt za sredstva ŠOS, kot jih določa Študentska ustava sestavljajo:

* splošni del, sestavljen iz skupne bilance prihodkov in odhodkov z razvidnimi stroškovnimi mesti;
* realizacija finančnega poslovanja ŠOS v preteklem proračunskem letu po zadnjem objavljenem poročilu;
* vsebinske obrazložitve posameznih postavk finančnega načrta;
* plan investicij ŠOS;
* rezerva v višini 5 % vseh prihodkov;
* finančni načrt DOS;
* druge priloge.

**III. SPREJEMANJE FINANČNEGA NAČRTA**

9. člen (rokovnik)

Generalni sekretar ŠOS in Predsedstvo ŠOS pripravita predlog finančnega načrta ter ga posredujeta v obravnavo za sejo predsedstva ŠOS najkasneje do 1. novembra tekočega leta.

Predsedstvo ŠOS predlaga finančni načrt v sprejem skupščini ŠOS najkasneje do 15. novembra tekočega leta.

Skupščina ŠOS sprejme finančni načrt najkasneje do 31. decembra.

10. člen (obravnava predloga)

Generalni sekretar ŠOS predlog finančnega načrta predloži predsedstvu ŠOS, ki ga obravnava in po potrebi predlaga spremembe.

11. člen (sprejem na skupščini)

Po potrditvi na predsedstvu ŠOS se predlog finančnega načrta predloži skupščini ŠOS v sprejem.

12. člen (objava finančnega načrta)

Po sprejetju finančnega načrta se javno objavi splošni del in obrazložitve posameznih postavk.

**IV. IZVAJANJE FINANČNEGA NAČRTA**

13. člen (izvajanje)

Za izvajanje finančnega načrta sta odgovorna Generalni sekretar ŠOS.

14. člen (skrb za poslovanje)

Generalni sekretar ŠOS skrbi za tekoče poslovanje in realizacijo finančnega načrta v skladu z odločitvami predsedstva ŠOS.

15. člen (rebalans)

V primeru nepredvidenih okoliščin, ki zahtevajo prilagoditev finančnega načrta, Generalni sekretar ŠOS in Predsedstvo ŠOS pripravita predlog rebalansa finančnega načrta, ki ga predložita skupščini ŠOS v sprejem.

Rebalans finančnega načrta se pripravi v enaki obliki z enakimi sestavinami kot predlog finančnega načrta.

16. člen (prezaporeditev sredstev)

Na predlog Generalnega sekretarja ŠOS lahko Predsedstvo ŠOS v primeru ugotovljenega odstopanja prihodkov ali odhodkov v višini manj kot 15%, prerazporeja sredstva po posameznih stroškovnih mestih.

O prezaporeditvi sredstev Generalni sekretar ŠOS seznani Nadzorno komisijo ŠOS.

**VI. NADZOR NAD IZVAJANJEM FINANČNEGA NAČRTA**

17. člen (nadzor)

Nadzor nad izvajanjem finančnega načrta izvaja Nadzorna komisija ŠOS.

18. člen (poročanje)

Generalni sekretar ŠOS vsak mesec pregleda realizacijo finančnega načrta in o svojih ugotovitvah poroča Predsedstvu ŠOS in Nadzorni komisiji ŠOS.

19. člen (ukrepi)

V primeru ugotovljenih nepravilnosti Generalni sekretar ŠOS predlaga ustrezne ukrepe za njihovo odpravo.

**VII. KONČNE DOLOČBE**

20. člen (uveljavitev)

Ta pravilnik začne veljati z dnem sprejema na skupščini ŠOS.

Luka Mihalič l.r.

Predsednik Študentske organizacije Slovenije

